Μαρία Δαφέρμου

Η  Μαρία Δαφέρμου (Χανιά, 1983) είναι Ελληνίδα εκπαιδευτικός και πολιτικός.

 Βιογραφία
Γεννήθηκε, μεγάλωσε και ζει στα Χανιά της Κρήτης, όπου δραστηριοποιείται επαγγελματικά και κοινωνικά. Η οικογένειά της έχει καταγωγή από την Αξό, της επαρχίας Μυλοποτάμου του νομού Ρεθύμνης. 

Σπούδασε στο Πανεπιστήμιο Κρήτης, όπου αποφοίτησε από το Τμήμα Φιλολογίας της Φιλοσοφικής Σχολής και συνέχισε τις σπουδές της αποκτώντας με Άριστα το δεύτερο πτυχίο της από τη Σχολή Παιδαγωγικών Επιστημών του ίδιου Πανεπιστημίου, με ειδίκευση την επίδραση του έμφυλου παράγοντα στη γλωσσική κατάκτηση. Παράλληλα, απέκτησε τον μεταπτυχιακό τίτλο σπουδών της με αντικείμενο τη γλωσσολογία και συγκεκριμένα το γραμματικό γένος και το κοινωνικό φύλο στην εκπαίδευση.

Σήμερα είναι υποψήφια διδάκτωρ και ερευνήτρια στο Πανεπιστήμιο Κρήτης, με αντικείμενο έρευνας τα έμφυλα στερεότυπα στην εκπαίδευση.

Παράλληλα, έχει ιδρύσει την Πρωτοβουλία Πολιτών για την προώθηση της έμφυλης ισότητας isotis.eu.

 Πολιτική δραστηριότητα 
Τον Νοέμβριο του 2022 ανέλαβε καθήκοντα Γραμματέα Ισότητας του ΠΑΣΟΚ – Κινήματος Αλλαγής, θέση που διατήρησε έως την ολοκλήρωση της θητείας της τον Απρίλιο του 2025.

 Νομοθετική παρέμβαση 
Ως Γραμματέας Ισότητας του ΠΑΣΟΚ – Κινήματος Αλλαγής, εισηγήθηκε την πρόταση για αναμόρφωση του επιδόματος μητρότητας στις μη μισθωτές γυναίκες – ασφαλισμένες του ΕΦΚΑ, με στόχο την εξίσωση του επιδόματος με αυτό των μισθωτών και την επέκτασή του σε διάρκεια τεσσάρων μηνών.

Η πρόταση ενσωματώθηκε σε τροπολογία της Κοινοβουλευτικής Ομάδας του ΠΑΣΟΚ, η οποία κατατέθηκε στη Βουλή τον Ιανουάριο του 2023. Αργότερα, οι βασικές αρχές της ρύθμισης υιοθετήθηκαν από την κυβέρνηση και εντάχθηκαν σε νομοθετικό πλαίσιο, οδηγώντας στην επέκταση του επιδόματος μητρότητας και σε ελεύθερες επαγγελματίες και αγρότισσες.

Η συγκεκριμένη θεσμική παρέμβαση αναγνωρίστηκε ως σημαντική συμβολή στην κατοχύρωση ίσων κοινωνικοασφαλιστικών δικαιωμάτων για όλες τις γυναίκες, ανεξαρτήτως επαγγελματικής ιδιότητας.

 Ευρωεκλογές 2024 
Στις ευρωεκλογές της 9ης Ιουνίου 2024, ήταν υποψήφια ευρωβουλευτής με το ΠΑΣΟΚ – Κίνημα Αλλαγής. Το κόμμα συγκέντρωσε 12,79% και 508.431 ψήφους πανελλαδικά, εκλέγοντας τρεις ευρωβουλευτές. Η Μαρία Δαφέρμου έλαβε 21.205 ψήφους προτίμησης, καταλαμβάνοντας τη 17η θέση στο πανελλαδικό ψηφοδέλτιο.

Στην Περιφέρεια Κρήτης κατέγραψε συνολική επίδοση 10.032 ψήφων, κατατασσόμενη 5η μεταξύ όλων των υποψηφίων του κόμματος στο νησί και 1η γυναίκα υποψήφια σε σταυρούς. Αναλυτικά, έλαβε:

 2.350 ψήφους στην Π.Ε. Χανίων
 2.858 ψήφους στην Π.Ε. Ρεθύμνου
 4.322 ψήφους στην Π.Ε. Ηρακλείου
 502 ψήφους στην Π.Ε. Λασιθίου

 Παραπομπές 

 Πρωτοβουλία Πολιτών για την προώθηση της έμφυλης ισότητας - isotis.eu
 Γλώσσα και Φύλο: Γιατί οικιακά και όχι προεδρίνα; Σεπτέμβριος 2021 isotis.eu
 Δημογραφική Κρίση και Πολιτικές Ισότητας, Χανιώτικα Νέα Οκτώβριος 202
 Ισότητα: Όχι επικοινωνιακή διαχείριση, αλλά ισχυρή ιδεολογική αφετηρία, athensvoice Δεκέμβριος 2022
 2023: Ο μετασχηματισμός της Ισότητας 40 χρόνια μετά, athensvoice Mάρτιος 2023
 Συγκοινωνούντα δοχεία: Πολίτες-πολιτικό προσωπικό, creta24 Μάρτιος 2023
 Η πολιτική ωριμότητα ως πυξίδα 50 χρόνια μετά, ΤΑ ΝΕΑ, 30/08/2024 https://www.tanea.gr/print/2024/08/30/greece/i-politiki-orimotita-lfos-pyksida-50-xronia-meta/
 Το Πολιτικό Παιχνίδι και η Παγίδα του Φόβου, Το Βήμα 21/03/2025, https://www.tovima.gr/2025/03/21/opinions/to-politiko-paixnidi-kai-i-pagida-tou-fovou/

Κατηγορία:Έλληνες εκπαιδευτικοί
Κατηγορία:Έλληνες πολιτικοί του 21ου αιώνα